ຍຸດທະສາດ ແລະ ວິໄສທັດ
ວິໄສທັດການພັດທະນາ ວິທະຍາສາດ ແລະ ເຕັກໂນໂລີ ເຖິງປີ 2025 ແມ່ນເຮັດວຽກງານວິທະຍາສາດ ແລະ ເຕັກໂນໂລຊີ ກາຍເປັນກຳລັງແຮງ ແລະ ພາຫານະ ທີ່ມີປະສິດທິຜົນສູງ, ເພື່ອຊຸກຍູ້ ແລະ ຂັບເຄື່ອນການພັດທະນາເສດຖະກິດ-ສັງຄົມ ໃຫ້ຂະຫຍາຍຕົວຢ່າງຕໍ່ເນື່ອງ, ໝັ້ນທ່ຽງ ແລະ ຍືນຍົງເຮັດໃຫ້ການພັດທະນາລະຫ່ວາງການພັດທະນາເສດຖະກິດ, ເສດຖະກິດແຫຼ່ງພູມປັນຍາ, ການຫັນເປັນອຸດສາຫະກຳ ແລະ ທັນສະໄໝຢ່າງສົມສ່ວນລະຫ່ວາງການພັດທະນາເສດຖະກິດກັບການພັດທະນາວັດທະນາທຳ - ສັງຄົມ ແລະ ການປົກປັກຮັກສາສະພາບແວດລ້ອມທຳມະຊາດແນໃສສ່ການແກ້ໄຂຄວາມທຸກຍາກພ້ອມກັບການພັດທະນາຊັບພະຍາ ກອນມະນຸດຫຼຸດພົ້ນອອກຈາກສະຖານະພາບ ດ້ອຍພັດທະນາ ສ້າງພື້ນຖານອັນໜັກແໜ້ນໃຫ້ແກ່ສັງຄົມຮັບປະກັນສະຖຽນລະພາບທາງການເມືອງ, ຄວາມສະຫງົບ, ຄວາມເປັນລະບຽບ ຮຽບ ຮ້ອຍໃນສັງຄົມ. ຮອດປີ 2030 ຈະເຮັດໃຫ້ພື້ນຖານທາງດ້ານວິທະຍາສາດ ແລະ ເຕັກໂນໂລຊີ ຈະຕ້ອງໃຫ້ເປັນລະບົບຄົບຊຸດ ແລະ ເປັນກຳລັງແຮງຕົ້ນຕໍ ເພື່ອຕອບສະໜອງຄວາມຮຽກຮ້ອງຕ້ອງການໃນສັງຄົມ ໃນການການຫັນເປັນອຸດສາຫະກຳ, ມີຄວາມໜັ້ນຄົງ ແລະ ພັດທະນາ ແບບຍືນຍົງ, ສາມາດເປັນເຈົ້າການໃນການຄົ້ນຄ້ວາ-ດັດປັບ, ນຳໃຊ້ ແລະ ປະດິດສ້າງເຕັກໂນໂລຊີໃໝ່ ເພື່ອຍູໜູແກ່ການ ເລ່ງລັດພັດທະນາ ດ້ວຍເສດຖະກິດແຫຼ່ງພູມປັນຍາ. ເພື່ອການພັດທະນາຄຸນນະພາບຊີວິດເປັນການນຳເອົາຄວາມຮູ້ ແລະ ພັດ ທາງດ້ານວິທະຍາສາດສາດຕະຫຼອດເຖິງເຕັກໂນໂລຊີຕ່າງທ ສາມາດນຳເອົາຜົນງານໄປໃຊໃຫ້ເກີດຜົນປະໂຫຍດ ດເພື່ອອຳນວຍຄວາມສະດວກ ແລະ ນຳໄປສູ່ຄວາມຈະເລີນສີວິໄລ.